फागुन १८ मा 'द अनब्रेकेबल अगत्स्यक: च्याप्टर १'
चर्चामा रहेको 'द अनब्रेकेबल अगत्स्यक: च्याप्टर १' फागुन १८ मा प्रदर्शनमा आउने भएको छ । अभिनेत सौगात मल्लको दुई पोस्टर सार्वजनिक गर्दै निर्माण टिमले फिल्मको प्रदर्शन तय गरेको हो । 
काठमाडौँ — चर्चामा रहेको 'द अनब्रेकेबल अगत्स्यक: च्याप्टर १' फागुन १८ मा प्रदर्शनमा आउने भएको छ । अभिनेत सौगात मल्लको दुई पोस्टर सार्वजनिक गर्दै निर्माण टिमले फिल्मको प्रदर्शन तय गरेको हो । सौरभ चौधरीको लेखन तथा निर्देशनमा बनेको फिल्मको पोस्टरबाट धेरैले सौगातको प्रशंसा गरेका छन् । पोस्टरमा उनी रेल अघि हिँडिरहेको देखिएका छन् ।फिल्मको यही भूमिकाका लागि सौगातले करिव २० केजी तौल घटाएको पनि चर्चामा छ । फिल्ममा सौगातसँगै कलाकारहरू नाजिर हुसेन, मलिका महत, प्रमोद अग्रहरि, विजय बराल, रविन्द्र झालगायतको अभिनय छ । संजय लामाले खिचेको फिल्मलाई डार्क हर्स इन्टरटेन्मेन्ट र सेभेन सिज इन्टरटेन्मेन्टको प्रस्तुतिमा तयार पारिएको हो ।फिल्ममा प्रकाश मल्ल, अनिष तामाङ र विनोद पौडेलको लगानी छ । त्यस्तै, फिल्मलाई नेपालभर डीसीएनले वितरण गर्ने बताइएको छ ।